Суслин Андрей Александрович
Андре́й Алекса́ндрович Су́слин (27.12.1950, Ленинград — 10.9.2018, Санкт-Петербург) — XX, XXI ĕмĕрсенчи совет раççей тата американ математикĕ, алгебра облаçĕнчи, уйрăмăнах алгебрăлла К-теоринчи тата унăн алгебрăлла геометрипе çыхăнăвĕсенчи специалисчĕ. Физика-математика ăслăхĕсен тухтăрĕ (1977).

Биографи 
Ача чухнех ăс-тăнĕпе математика еннелле туртăннă, тĕрлĕ шайри математика олимпиадисене хутшăннă. 1967 çулта  Тĕнчери математика олимпиадинче ылтăн медале тивĕçнĕ. 1967 çулта 239-мĕш №-лĕ  физика-математика лицейĕнче, 1972 çулта — Ленинградри (ЛПУ) патшалăх университечĕн математика-механика факультетĕнче вĕренсе тухнă.

1974 çулта физика-математика ăслăхĕсен кандидачĕ степенне илес тесе диссертацие хӳтĕленĕ (ăслăх ертӳçи — М. И. Башмаков), 1977 çулта  физика-математика ăслăхĕсен тухтăрĕ пулса танă. 1969—1975 çулсенче ЛПУ çумĕнчи 45 №-лĕ специализациленĕ шкул-интернатĕнче вĕрентнĕ,  1973—1977 çулсенче ЛПУ-ра, 1977 —  СССР ĂА В. А. Стеклов ячĕллĕ Математика институчĕн Ленинградри уйрăмĕнче ĕçленĕ.

1994 çултанпа Çурçĕр-Анăç университетĕнче () (Эванстон, Иллинойс штачĕ, АПШ) профессор вырăнĕнче тăрăшнă. «Journal of K-theory» журнал редколлегин пайташĕ.

Ăслăх ĕçĕсем 
1976 çулта полиномсен унки çинчи ирĕклĕ модульсемпе проекци модулĕсен хушшинчи танлашусене ăнлантаракан Серр гипотезине тăна кĕртнĕ. 

1982 çулта А. С. Меркурьевпа пĕрле Брауэр групписене кĕрекен  Меркурьев — Суслин теоремине тăна кĕртнĕ.

1978 тата 1986 çулсенче А. Суслина  Тĕнчери математиксен  конгресне доклад тума чĕннĕ, 1986 çулта ăна  пленумра доклад вулама ирĕк панă.

А. Суслин 60 çул юбилейне чысласа 2010 çулта  «Journal of K-theory» тата «Documenta Mathematica» журналсен ятарлă кăларăмĕсем тухнă.

Чысланисем 
 Ж.-П. Серр проблемине ăнлантарса панăшăн 1977 çулта А. Суслина Санкт-Петербургри математика пĕрлĕхĕ «Çамрăк математика» премипе чысланă.
 Алгебрăлла K-теоринчи стабилизаци проблеми ĕçĕсемшĕн А. Суслина Ленин комсомолĕн парнипе (1980) чысланă. 
 2000 çулта Коул парнин лауреачĕ, Американ математика пĕрлĕхĕ тивĕçтернĕ.

Хăшпĕр публикацисем

Асăрхавсем

Каçăсем 
 А. А. Суслин на Math-Net.ru

 Санкт-Петербургри патшалăх университечĕн математика-механика факультетĕнче вĕренсе тухнисем
Алгебра геометрĕсем
РĂА МИПУ ĕçлевçисем
Санкт-Петербургри патшалăх университечĕн вĕрентӳçисем
Çурçĕр-Анăç университечĕн вĕрентӳçисем